laion/Wikipedia-Exotic huggingface dataset:
ნოდარ ჯავახიშვილი

ნოდარ ჯავახიშვილი (დ. 7 ოქტომბერი, 1954) — ქართველი პოლიტიკოსი და ეკონომისტი. საქართველოს ეროვნული ბანკის პრეზიდენტი 1993-1998 წლებში, საქართველოს რეგიონული განვითარებისა და ინფრასტრუქტურის მინისტრი 2015-2016 წლებში. 2016 წლის დეკემბრიდან 2022 წლის სექტემბრამდე სახელმწიფო აუდიტის სამსახურის უფროსის მოადგილე. ნოდარ ჯავახიშვილი 1972-1977 წლებში სწავლობდა თბილისის სახელმწიფო უნივერსიტეტში, ეკონომიკის ფაკულტეტზე, სპეციალობა — ფინანსები და კრედიტები. 1977 წელიდან 1991 წლამდე სხვადასხვა თანამდებობებზე მუშაობდა სახბანკში. 1993-1998 წლებში იყო საქართველოს ეროვნული ბანკის პრეზიდენტი. მისი პოლიტიკური კარიერა 1999 წელს დაიწყო. 1999-2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს აღორძინება“. იყო საფინანსო საბიუჯეტო კომიტეტის თავმჯდომარის მოადგილე, თავმჯდომარე. 2011-2014 წლებში იყო სააქციო საზოგადოება „ქართუ ბანკის" - გენერალური დირექტორი. 2014 წლიდან 2015 წლამდე საქართველოს რეგიონული განვითარებისა და ინფრასტრუქტურის მინისტრის მოადგილე, ხოლო 2015-2016 წლებში იყო მინისტრი. ჰყავს მეუღლე და 2 შვილი. ნოდარ ჯავახიშვილი — საქართველოს ბიოგრაფიული ლექსიკონი ნოდარ ჯავახიშვილი — საქართველოს პარლამენტის ოფიციალური საიტი ნოდარ ჯავახიშვილი — სახელმწიფო აუდიტის სამსახური ↑ ნოდარ ჯავახიშვილი აუდიტის სამსახურის უფროსის მოადგილედ დაინიშნა. გურიანიუსი (12 დეკემბერი, 2016). დაარქივებულია ორიგინალიდან — 2018-06-24. ციტირების თარიღი: 28 ივნისი, 2018.
PC Format

PC Format — კომპიუტერული ჟურნალი, რომელიც გამოიცემოდა დიდ ბრიტანეთში და მსოფლიოს რამდენიმე ქვეყანაში სპეციალური ლიცენზიის მეშვეობით. 1991-2015 წლებში იგი იყო კომპანია Future plc-ის Format-ის სერიის ჟურნალების ნაწილი, რომლებიც მოიცავდნენ სტატიებს ვიდეო თამაშებსა და გასართობ ინდუსტრიაზე. ჟურნალი აქვეყნებდა ვიდეო თამაშების სიახლეებს, მიმხილვებსა და პრევიუებს და ასევე - კომპიუტერულ სიახლეებს და მიმოხილვებს პროგარმული და აპარატული უზრუნველყოფის შესახებ. ოფიციალური ბრიტანული საიტი ოფიციალური ფორუმი დაარქივებული 2003-11-24 საიტზე Wayback Machine. ↑ Standard Certificate of Circulation - PC Format (PDF). ABC (2013-02-14). ↑ Standard Certificate of Circulation - PC Format (PDF). ABC (2012-06-26). დაარქივებულია ორიგინალიდან — 2012-06-26. ციტირების თარიღი: 2012-06-26. ↑ Standard Certificate of Circulation - PC Format (PDF). ABC (2011-03-25). დაარქივებულია ორიგინალიდან — 2011-03-25. ციტირების თარიღი: 2011-03-25. ↑ Standard Certificate of Circulation - PC Format (PDF). ABC (2010-02-11). დაარქივებულია ორიგინალიდან — 2010-02-16. ციტირების თარიღი: 2010-02-16. ↑ Standard Certificate of Circulation - PC Format (PDF). ABC (2009-02-12). დაარქივებულია ორიგინალიდან — 2009-08-16. ციტირების თარიღი: 2009-03-18.
გენების დრეიფი

გენების დრეიფი — ევულუციის მექანიზმია, რომელიც იწვევს პოპულაციაში ალელური გენების სიხშირის შემთხვევით ცვლილებას თაობიდან თაობაში. თუ პოპულაცია არ გადაშენდა, გენების დრეიფი ახალი სახეობების ჩამოყალიბებას ხელს შეუწყობს. Klug W.S. Concepts of genetics Pearson, გვერდი 710. https://www.cell.com/current-biology/fulltext/S0960-9822(11)00882-7?_returnURL=https%3A%2F%2Flinkinghub.elsevier.com%2Fretrieve%2Fpii%2FS0960982211008827%3Fshowall%3Dtrue
PC World

PC World — გლობალური კომპიუტერული ჟურნალი, რომელსაც გამოსცემს კომპანია IDG. 2013 წელს იქცა ონალინ გამოცემად და გამოიშვება მხოლოდ ციფრული ფორმატით. PC World მომხმარებლებს სთავაზობს რჩევებს პერსონალური კომპიუტერების, ინტერნეტის, ტექნოლოგიური პროდუქტებისა და სხვადასხვა სერვისების შესახებ. ყოველ მიმოხილვაში იგი ტესტირებას უტარებს სხვადასხვა კომპანიების მიერ შემუშავებულ აპარატულ და პროგრამულ უზრუნველყოფას, ტექნოლოგიურ მოწყობილობებს, მათ შორის ვიდეო კამერებს, აუდიო მოწყობილობებსა და ა.შ. მიმდინარე რედაქტორი არის ჯონ ფილიფსი - ჟურნალ Wired-ის ყოფილი რედაქტორი. 2012 წლის აგვისტოს მან ჩაანაცვლა სტივ ფოქსი, რომელიც მთავარ რედაქტორად მუშაობდა 2008 წლის დეკემბრიდან მოყოლებული. PC world გამოიცემა მსფოლიოს რამდენიმე ქვეყანაში სხავადასხვა სახელწოდების ქვეშ: PC Advisor და Pc Welt. მფლობელი არის International Data Group და შტაბ-ბინა მდებარეობს სან-ფრანცისკოში. PC World-ის ზოგიერთი არაინგლისურენოვანი საიტი გადამისამართებული არის IDG-ის მფლობელობაში მყოფ ვებსაიტებში, მაგალითად PCWorld.dk (დანია) გადამისმართებულია Computerworld.dk-ში. 2013 წლის 10 ივლისს მფლობელმა კომპანია IDG-მ განაცხადა, რომ ჟურნალი 30 წლიანი მუშაობის შემდეგ წყვეტდა მუშაობას, როგორც ბეჭდვითი ჟურნალი და შემდეგომში გააგრძელებდა გამოცემას ციფრული ფორმატით. 2013 წლის აგვისტოს თვეში გამოვიდა PC World-ის უკანასკნელი ნომერი. PC Worldის ვებსაიტი ოფიციალური მობილური ვებსაიტი[მკვდარი ბმული] PC World-ის ბულგარული ვებსაიტი დაარქივებული 2020-11-30 საიტზე Wayback Machine. PC World-ის რუმინული ვებსაიტი დაარქივებული 2009-09-12 საიტზე Wayback Machine. PC World-ის იტლიური ვებსაიტი დაარქივებული 2007-04-09 საიტზე Wayback Machine. PC World-ის ინდური ვებსაიტი დაარქივებული 2011-01-11 საიტზე Wayback Machine. PC World-ის ალბანური ვებსაიტი PC World-ის პოლონური ვებსაიტი PC Welt-ის გერმანული ვებსაიტი PC World-ის ჩეხური ვებსაიტი ↑ eCirc for Consumer Magazines. Alliance for Audited Media (31 დეკემბერი, 2012). ციტირების თარიღი: 22 თებერვალი, 2013. ↑ IDG Print Publication: PCWorld. დაარქივებულია ორიგინალიდან — 2012-04-01. ციტირების თარიღი: 2016-07-05. ↑ "contact Us დაარქივებული 2010-01-02 საიტზე Wayback Machine. ." PC World Communications. Retrieved December 29, 2009. ↑ Bill Mickey. (10 ივლისი, 2013) IDG's PCWorld Going Digital-Only. Access Intelligence. ციტირების თარიღი: 10 ივლისი, 2013. ↑ Harry McCracken (11 ივლისი, 2013). „PCWorld Exits Print, and the Era of Computer Magazines Ends“. Time Magazine. ციტირების თარიღი: August 13, 2015. შეამოწმეთ თარიღის პარამეტრი |date=-ში (დახმარება)
ბაკურ სულაკაურის გამომცემლობა

ბაკურ სულაკაურის გამომცემლობა — ქართული გამომცემლობა, რომელიც დაარსდა 1999 წლის 30 ივნისს, ბაკურ სულაკაურის მიერ. გამომცემლობის ძირითადი საგამომცემლო პრიორიტეტებია: თანამედროვე ქართული და უცხოური პროზა, საბავშვო და საყმაწვილო ლიტერატურა, სასკოლო სახელმძღვანელოები და დარგობრივი ლიტერატურა. დღესდღეობით ბაკურ სულაკაურის გამომცემლობა ყოველწლიურად დაახლოებით ორასამდე წიგნს გამოსცემს, მათ შორისაა როგორც თანამედროვე ქართველი, ისე მსოფლიოში ცნობილი ბესტსელერების ავტორებისა და ნობელიანტი მწერლების ნაწარმოებები. გამომცემლობა დიდი ყურადღებას უთმობს ყველა თაობის მკითხველს და ძველ, საყვარელ ნაწარმოებებთან ერთად მუდმივად ინოვაციურ პროექტებს სთავაზობს; სერიული გამოცემები: „მოსწავლის ბიბლიოთეკა“, „მსოფლიო კლასიკა“, „ქართული კლასიკური მწერლობა“, „მსოფლიო ლიტერატურის შედევრები ბავშვებისათვის“, „მე ვსწავლობ კითხვას“, „საბავშვო ილუსტრირებული საკითხავი“, „ქართული მწერლობის საუნჯე“, „მსოფლიო ლიტერატურის ბიბლიოთეკა“, „კინობიბლიოთეკა“, „საყმაწვილო ლიტერატურის საგანძური„. სულაკაურის გამომცემლობა წიგნის გამომცემელთა და გამავრცელებელთა ასოციაციის აქტიური წევრია, თანამშრომლობს მსოფლიოში ცნობილ და უმსხვილეს გამომცემლობებთან, მონაწილეობას იღებს წიგნის ყოველწლიურ ბაზრობებსა და ფესტივალებზე თბილისსა და ფრანკფურტში. ოფიციალური საიტი. ბაკურ სულაკაურის გამომცემლობა Facebook-ზე ↑ ბაკურ სულაკაურის გამომცემლობა, Bia.ge
სტამბოლის რაიონები

სტამბოლის რაიონები, სტამბოლის პროვინციის რაიონები (თურქ. İstanbul'un ilçeleri) — სტამბოლის პროვინციის ტერიტორიული ერთეულები, წარმოდგენილი რაიონების სახით. 2017 წლის 31 დეკემბრისათვის რაიონების რაოდენობა 39-ს შეადგენს. სტამბოლის პროვინცია ↑ The Results of Address Based Population Registration System, 31-12-2017. თურქეთის სტატისტიკის ინსტიტუტი.
სტეფანე ბურნაშოვი

სტეფანე ბურნაშოვი — სტეფანე დანიელის ძე (1743-1824) რუსი სახელმწ. მოღვაწე, პოლკოვნიკი. რუსეთის მთავრობის სრულუფლებიანი წარმომადგენელი ქართლ-კახეთის მეფის ერეკლე II-ისა და იმერეთის მეფის სოლომონ I-ის კარზე. 1783-1787 დიპლ. მისიით იმყოფებოდა თბილისში, მეთაურობდა გეორგიევსკის ტრაქტატის თანახმად საქართველოში გამოგზავნილ რუსულ ბატალიონებს, ხელი შეუწყო ერეკლესა და სოლომონ I-ის ურთიერთობების გაუმჯობესებას. ბურნაშოვის მოხსენებები რუს. მთავრობისადმი მნიშვნელოვანი წყაროა XVIII ს. 80-იანი წლების საქართველოს ისტორიისთვის. აქვს ცნობები თბილისზე. ბურნაშოვის ცნობით XVIII ს. 80-იან წლებში თბილისში 500-მდე დუქანი იყო. ქართველ ვაჭრებს რუსული საქონელი საქართველოზე გავლით გაჰქონდათ სპარსეთსა და ინდოეთის ბაზრებზე, უკან კი გაცილებით დიდი რაოდენობის საქონელი შემოჰქონდათ. ბურნაშოვი წერდა: ერეკლე II „არაფრისაკენ ისე არ მიისწრაფვის, როგორც თავისი ხალხის ევროპულად გარდაქმნისაკენ“. ენციკლოპედია „თბილისი“, თბ., 2002. — გვ. 56, ISBN 99928-20-32-2.
DMX

DMX, იგივე Dark Man X, ნამდვილი სახელი ერლ სიმონსი (დ. 18 დეკემბერი, 1970, ბალტიმორი, მერილენდი, აშშ — გ. 9 აპრილი, 2021) — ამერიკელი რეპერი და მსახიობი. ცნობილი გახდა როგორც ჯგუფით Ruff Ryders, ასევე სოლო-კარიერით. არის ავტობიოგრაფიული წიგნის E.A.R.L.: The Autobiography of DMX ავტორი. გარდაიცვალა 2021 წლის 9 აპრილს, გულის შეტევით․ მთავარი სტატია: DMX-ის დისკოგრაფია. სტუდიური ალბომები It's Dark and Hell Is Hot (1998) Flesh of My Flesh, Blood of My Blood (1998) ...And Then There Was X (1999) The Great Depression (2001) Grand Champ (2003) Year of the Dog... Again (2006) Undisputed (2012) Exodus (2021) ვიკისაწყობში არის გვერდი თემაზე: DMX DMX: The Real Base დაარქივებული 2011-08-17 საიტზე Wayback Machine. DMX საიტზე MySpace DMX კინოფილმების ინტერნეტ-მონაცემთა ბაზაში ↑ Rapper-actor DMX, known for gruff delivery, dead at 50 ↑ Coleman, C. Vernon II (April 9, 2021). „DMX Dead at 50“. XXL. ციტირების თარიღი: 9 აპრილი, 2021. შეამოწმეთ თარიღის პარამეტრი |access-date=-ში (დახმარება)
გაბრასები

გაბრასები (ბერძ. Γαβρᾶς) აგრეთვე ცნობილი როგორც გაბრები — ლაზური წარმოშობის ფეოდალური საგვარეულო ბიზანტიაში, რომლებიც მნიშვნელოვნად XI-XII საუკუნეებში დაწინაურდნენ და ნახევრად დამოუკიდებელი ხალდიის თემის მმართველები გახდნენ. გაბრები ცნობილი იყვნენ საკუთარი ანტი იმპერიული განწყობით. ისტორიულ წყაროებში გაბრასების საგვარეულო, პირველად X საუკუნეში მოიხსენიება, როდესაც კონსტანტინე გაბრასმა, ბარდა სკლიაროსის აჯანყების წინააღმდეგ მიიღო მონაწილეობა. თეოდორე გაბრასმა, დაიკავა ტრაპიზონი და ის ხალდიის თემის ავტონომიური მმართველი გახდა (1081–1098). XIII საუკუნეებში, გაბრასების ნაწილი თურქ-სეელჩუკების სამსახურში ჩადგნენ, ხოლო XIV საუკუნეებისთვის, გაბრასების გარკვეული ნაწილი ბიზანტიაში ადმინისტრაციულ თანამდებობებს ინარჩუნებდა. მათგან ყველაზე აღსანიშნავია მიქაელ გაბრასი, რომელიც ბიზანტიაში ცნობილი იყო კულტურული და პოლიტიკური მოღვაწეობით. მოგვიანებით გაბრასთა ერთი შტო, ყირიმის ნახევარკუნძულზე მდებარე თეოდოროს საერისთავოს მმართველად იქცა. ოჯახი ბიზანტიის ჩრდილო-აღმოსავლეთ ნაწილში,  ხალდიაში წარმოიშვა, რომელიც ტრაპიზონის გარშემო იყო კონცენტრირებული. საგვარეულოს ეთნიკური წარმომავლობა უცნობია. ზოგიერთი მეცნიერი, მათ სომხურ წარმომავლობაზე საუბრობს, თუმცა გვარი არც სომხური და არც ბერძნული წარმომავლობისაა. არსებობს გვარის არამეული და სპარსული წარმომავლობის ვერსიებიც. ისტორიკოსი ენტონი ბრაიერის მოსაზრებით, სახელი დაკავშირებულია არაბულ სიტყვა „კაფირ“, სპარსულ „გაბრ“ ან თურქულ „გავურთან“, რომელიც ითარგმნება, როგორც „ურჯულო“ ან „ურწმუნო“. ამ მოსაზრებას ამყარებს ისიც რომ, ხალდიის მდებარეობა ემთხვევა იმ დროინდელი ქრისტიანული და მუსლიმანური რელიგიის გადაკვეთის საზღვრებს. დიდი ალბათობით, გაბრასები პონტოს შიდა რეგიონებიდან გავრცელდნენ, სადაც ადგილობრივ მოსახლეობას გააჩნდა საკუთარი ეთნიკური იდენტობა, რაც განაპირობა იმ ფაქტმა, რომ პონტოს მთებმა ნაკლებად განიცადა „ჰელენიზაციის“ პროცესი და შეინარჩუნა არქაული საზოგადოებრივი სტრუქტურა, გააჩნდათ რა პატარა სამფლობელოები, რომლებიც კონცენტრირებული იყო გამაგრებული მთის მიდამოებში, სავარაუდოდ ტერიტორია ქართველური ან ქართველებთან მონათესავე ტომებით იყო დასახლებული. ↑ უნივერსალური ენციკლოპედიური ლექსიკონი : [3 ტომად] / შეადგინა ალექსანდრე ელერდაშვილმა. - I-ლი გამოც.. - [თბ.] : ფანტაზია, 2006. - 28სმ.[MFN: 136149] ↑ Р.М. Бартикян. (1987) Гл. I 0б этнической принадлежности семьи. О византийской аристократической семье Гаврас. Историко-филологическим журнал, № 3 pp. 190-200. ISSN 0135-0536. დაარქივებულია ორიგინალიდან — 2013-01-08. ციტირების თარიღი: 2012-11-17. ↑ Р.М. Бартикян. (1987) Гл. I 0б этнической принадлежности семьи. О византийской аристократической семье Гаврас. Историко-филологическим журнал, № 3 pp. 190-200. ISSN 0135-0536. დაარქივებულია ორიგინალიდან — 2013-01-08. ციტირების თარიღი: 2012-11-17. ↑ А.Л Якобсон // Средневековый Крым: Очерки истории и истории материальной культуры // Изд-во «Наука» [Ленинградское отд-ние], 1964 г. — стр.81- Всего страниц: 230 ↑ 5.0 5.1 А.П Каждан // Армяне в составе господствующего класса Византийской империи в 11-12 вв. // Гл.3 § 24 «Гавры» стр-ца 88-92 // АН АрмССР 1973 г.
Games Domain

Games Domain — ვიდეო თამაშების ვებსაიტი, რომელიც დაარსდა 1990 წლის ბოლოს დეივ დეივ სტენუორთიის მიერ, ბირმინგემში, დიდი ბრიტანეთი. იგი ფუნქციონირებდა 1994-2015 წლებში და ხელმისაწვდომი იყო მსოფლიოს შვიდ ქვეყანაში. 2002 წელს Games Domain ითვლებოდა ერთ-ერთ წამყვან ვიდეო თამაშების ვებსაიტად, რომელსაც ყოველთვიურად სტუმრობდა დაახლოებით 1.4 მილიონი მომხმარებელი. მას სევე ჰყვადა ორი დაძმობილებული საიტი - Kids Domain, რომელიც ფოკუსირებული იყო საბავშვო კონტენტზე და - Consol Domein, რომელიც მოიცავდა კონსოლის თამაშებს. საიტი აქვეყნებდა სიახლეებს, მიმოხილვებს, პრევიუებს, ასევე გააჩნდა გადმოტვირთვის სექცია, სადაც ხელმისაწვდომი იყო დემო თამაშები, პატჩები და ა.შ. www.gamesdomain.co.uk at archive.org ↑ Games Domain US Appoints Premium Network to Sell Advertising Space. Business Wire (2002-10-10). ციტირების თარიღი: 2006-08-12.[მკვდარი ბმული]
GameFront

GameFront — ვიდეე თამაშების ჟურნალი, რაზეც ხეელმისაწვდომი იყო ვიდეო თამაშების მოდიფიკაციები (მოდი), პატჩები, სადემონსტარაციო ვერსიები (დემო) და ასევე ვიდეო თამაშებთან დაკავშირებული სხვა კონტენტები. საიტს გააჩნდა საკუთარი ინტერნეტფორუმი. GameFront შეიქმნა 1999 წელს კომპანია I/O Error Development-ის მიერ. თავდაპირველი სახელწოდება გახდათ FileLeech. 2005 წელს იგი შეიძინა Ziff Davis Media Game Group-მა, ხოლო 2010 წელს — Break Media-მ. 2010 წელს საიტს შეეცვალა სახელწოდება GameFront-ით. 2016 წელს საიტი დაიხურა. Break Media დაარქივებული 2016-07-06 საიტზე Wayback Machine. GameFront FileFront Forums დაარქივებული 2016-04-29 საიტზე Wayback Machine. ↑ Gamefront.com Site Info. Alexa Internet. დაარქივებულია ორიგინალიდან — 2014-05-29. ციტირების თარიღი: 2014-04-01. ↑ GameFront File Hosting FAQ (2012). ციტირების თარიღი: April 18, 2016 ↑ Lyle, Jesse. GameFront shutting down on April 30. ციტირების თარიღი: 2016-04-15
PC PowerPlay

PC PowerPlay (შემოკლებით PCPP) — ავსტრალიური ჟურნალი, რომელიც ორიენტირებული არის მხოლოდ PC თამაშებზე. იგი ასევე ხელმისაწვდომი არის ახალ ზელანდიაში. დაარსდა 1996 წელს. აქვეყნბს სიახლეებს, მიმოხილვებსა და პრევიუებს Microsoft Windows-ის პლატფორმაზე გამოსული თამაშების შესახებ. იგი ასევე მიმოიხილავს კომპიუტერის აპრატულ უზრუნველყოფას. ჟურნალს გამოცემს Next Media Pty Limited. PC PowerPlay-ის მომხმარებელთა სრული რაოდენოაბა დაახლოებით 91,000 აღწევს. ჟურნალს თან მოჰყვება DVD დისკი, რომელზეც განთავსებული არის დემო თამაშები, ტრეილერები, პატჩები, მოდიფიკაციები, სურათები და ა.შ. ოფიციალური საიტი PCPP's Online Forum ↑ 2012 Gaming Titles Media Kit. NextMedia. ციტირების თარიღი: 19 July 2013.
Your Sinclair

Your sinclar (შემოკლებით YS) — ყოველთვიური ბრიტანული კომპიუტერული ჟურნალი, რომელიც ორიენტირებული იყო Sinclar-ის მიერ შემუშავებულ კომპიუტერებზე, განსაკუთრებით კი — Zx Pectrum-ზე. პირველი ნომერი გამოვიდა 1984 წლის იანვარს. თავდაპირველი სახელწოდება იყო Your Spectrum და გამოიცემოდა ყოველთვიურად Sportscene Specialist Presis-ის მიერ (დღეს ცნობილი, როგორც Denis Publishing). ჟურნალი აქვეყნებდა სიახლეებს ვიდეო თამაშების ინდუსტრიიდან, მიმოხლივებსა და სხვადასხვა თემებს Zx Spectrum-ის კომპიუტერების შესახებ. უკანასკნელი 93-ე ნომერი გამოვიდა 1993 წლის სექტემბერს. CRASH Sinclair User Your Sinclair in The Computer Magazines archive at archive.org YRUA? The Your Spectrum Unofficial Archive — Archive of articles from Your Sinclair's forerunner, Your Spectrum. Your Sinclair: A Celebration — Fan-written website detailing both YS and YS-related material. YS2/100 — An article written in dictionary form describing aspects of the magazine, written by former editor Jonathan Nash. (archived atarchive.org) ↑ Your Spectrum #1 (January 1984) ↑ Nick Humphries. September 1993, Issue 93. ysrnry.co.uk. The Your Sinclair Rock 'n' Roll Years. დაარქივებულია ორიგინალიდან — 2006-09-24. ციტირების თარიღი: 2006-08-31.
ბურიშები

ბურიშები — პაკისტანის მიერ კონტროლირებადი ქაშმირის ტერიტორიაზე მცხოვრები ხალხი. საუბრობენ ბურუშასკის იზოლირებულ ენაზე. მოსახლეობის რაოდენობა დაახლოებით 87 ათასი ადამიანი. რუსი ლინგვისტების ვარაუდით ბურიშები არიან სინო-კავკასიელთა შთამომავლები, რომლებმაც ასიმილაცია განიცადეს ინდოევროპელებთან. ბურიშები არიან ისლამის მიმდევრები. Official website of the Jammu an Kashmir Government Schofield, Victoria (2003). Kashmir in conflict Kashmir and Jammu Language, Contact ↑ Яковлев В.М. Читатель сообщает, спрашивает, спорит // Знание — сила. — 2004. — № 4
PALGN

PAL Gaming Network (PALGN) იყო ავსტრალიური ვიდეო თამაშების სიახლეების და მიმოხილვების ვებსაიტი, რომელიც ძირითად მოიცავდა ავსტრალიისა და დიდი ბრიტანეთის ვიდეო თამაშების ინდუსტრიას. გაეშვა 2003 წელს. იგი აქვეყნებდა სიახლეებს, მიმოხილვებს, პრევიეუბს ვიდეო თამაშების შესახებ და ასევე გააჩნდა საკუთარი ვებფორუმი. 2008 წლის 8 ივლისს მოხდა საიტის დიზაინის ცვლილება და დაემატა უამრავი სიახლე და გაუმჯობესებული სანავიგაციეო სისტემა. PALGN იქცა ყველაზე მსხვილ დამოუკიდებელ ვიდეო თამაშების ვებსაიტად ავსტრალიაში, რომელსაც ჰყავდა 300, 000 უნიკალური ვიზიტორი ყოველთვიურად. 2014 წლის ივლისის თვეში ვებსაიტი დაიხურა. PAL Gaming Network GamerKids PALGN Australian Release List ↑ PALGN Design 08 Launch. დაარქივებულია ორიგინალიდან — 2008-07-23. ციტირების თარიღი: 2016-07-06.
ბენაშვილი

საკუთარი სახელი ბენაშვილი შეიძლება აღნიშნავდეს ერთ-ერთ შემდეგ პიროვნებათაგანს: ვიკისაწყობში არის გვერდი თემაზე: ბენაშვილი ალექსი ბენაშვილი — ფეხბურთელი ანდრია ბენაშვილი — ასტრონომ-გეოდეზისტი, სამხედრო პირი ანდრია ბენაშვილი — პედაგოგი, გრამატიკოსი, მუსიკათმცოდნე გია ბენაშვილი — ბიზნესმენი, პოლიტიკოსი გურამ ბენაშვილი — კრიტიკოსი, ლიტერატურათმცოდნე დიმიტრი ბენაშვილი — კრიტიკოსი, ლიტერატურათმცოდნე
აღმოსავლეთკავკასიური ჯიხვი

აღმოსავლეთკავკასიური ჯიხვი (ლათ. Capra cylindricornis) — ეკუთვნის ღრურქიანების ოჯახს და თხების გვარს. კავკასიონის ენდემია. ის მაღალმთიანი კავკასიონის მთებში გვხვდება. ლაგოდეხის ნაკრძალის ტერიტორიაზე დაახლოებით 240-მდე ინდივიდი ბინადრობს და მიგრირებს საქართველო-დაღესტანის ტერიტორიაზე. ჯიხვი — კავკასიის ენდემი
საქართველოს წითელი ნუსხა

საქართველოს „წითელი ნუსხა“ — საქართველოს ტერიტორიაზე იშვიათ და გადაშენების პირას მისულ მცენარეთა და ცხოველთა სახეობების სია, მათი თანამედროვე მდგომარეობის მოკლე დახასიათებით. დამტკიცდა პირველად 2006 წელს და ხელახლა 2014 წელს. ცხოველები მცენარეები წითელ ნუსხაში გამოყენებულ აღნიშვნებს აქვთ იგივე მნიშვნელობა, რაც მითითებულია ბუნების დაცვის საერთაშორისო კავშირის (IUCN) წითელი ნუსხის კატეგორიებისა და კრიტერიუმების განმარტებაში და ამავე კავშირის რეკომენდაციებში რეგიონული და ეროვნული წითელი ნუსხებისათვის: CR (Critically Endangered ) — გადაშენების უკიდურესი საფრთხის წინაშე მყოფი ტაქსონი EN (Endangered) — გადაშენების საფრთხის წინაშე მყოფი ტაქსონი VU (Vulnerable) — მოწყვლადი ტაქსონი RE (Regionally extinct) — გადაშენებულია ეროვნულ დონეზე „საქართველოს „წითელი ნუსხის“ დამტკიცების შესახებ“ საქართველოს მთავრობის დადგენილება, 2014 ↑ „საქართველოს „წითელი ნუსხის“ დამტკიცების შესახებ“ ↑ IUCN Red List Categories and Criteria, Version 3.1, 2001 ↑ IUCN Guidelines for National and Regional Red Lists, 2003
რუსეთ-იაპონიის ომი

რუსეთ-იაპონიის ომი (იაპონ. 日露戦争, რუს. Русско-японская война) – ომი რუსეთის იმპერიასა და იაპონიას შორის. მიმდინარეობდა 1904 წლის 8 თებერვლიდან 1905 წლის 5 სექტემბრამდე. ომი დაიწყო მანჯურიის და კორეის ტერიტორიებზე ბატონობისთვის. 1894-1895 წლებში ჩინეთ-იაპონიის ომში გამარჯვებულმა იაპონიამ უარი თქვა დაპყრობილ ლიაოდუნის ნახევარკუნძულზე რუსეთის მოთხოვნის გამო. ამასთან რუსეთმა 1896 წელს მიიღო კონცესია მანჯურიაში რკინიგზის მშენებლობაზე. 1898 წელს რუსეთის იმპერიამ ჩინეთისგან იჯარით აიღო კვანტუნის ნახევარკუნძული და პორტ-არტურში ააგო სამხედრო-საზღვაო ბაზა. 1900 წელს რუსეთის იმპერიის არმიამ დაიკავა მანჯურია. ამას მოჰყვა იაპონიის ენერგიული მზადება რუსეთთან ომისთვის. საომარი მზადების პარალელურად, 1901 წლიდან სანქტ-პეტერბურგში დაიწყო მოლაპარაკებები იაპონიასა და რუსეთს შორის მანჯურიაში გავლენის სფეროებზე. 1904 წლის 24 იანვარს იაპონიამ გაწყვიტა დიპლომატიური ურთიერთობა რუსეთის იმპერიასთან. 27 იანვარს, ღამით, იაპონიის ესკადრა თავს დაესხა პორტ-არტურში მდგარ რუსეთის ხომალდებს და ჩაძირა 2 ჯავშნოსანი და ერთი კრეისერი. იმავე დღეს იაპონიის 6-მა კრეისერმა და 8 ნაღმოსანმა შეუტია ჩეპულპოს პორტში მდგარ რუსეთის კრეისერ „ვარიაგს“ და საკანონერო ნავ „კორეეცს“. რუსეთის ორივე ხომალდი დაიღუპა. რუსეთის ჯავშნოსან „პეტროპავლოვსკის“ ნაღმზე აფეთქების გამო დაიღუპა ადმირალი სტეფან მაკაროვი. ამის შემდეგ რუსული ესკადრა შემოიფარგლებოდა პორტ-არტურის დაცვით. ცუდი სარდლობის გამო რუსეთის იმპერიის არმია რამდენჯერმე დამარცხდა. 1905 წლის 2 იანვარს პორტ-არტურის რუსული ბაზა გენერალ ანატოლი სტესელის მეთაურობით დანებდა იაპონიის შეიარაღებულ ძალებს. თებერვლის ბოლოსა და მარტის დასაწყისში მუკდენის ბრძოლაში რუსეთი სასტიკად დამარცხდა. ომის ბოლო ბრძოლა იყო 1905 წლის მაისში ცუსიმის ბრძოლა, რომელშიც იაპონიის ფლოტმა გაანადგურა რუსეთის საზღვაო ძალები. სამხედრო წარმატების მიუხედავად საომარმა მოქმედებებმა დაასუსტა იაპონია, ხოლო რუსეთის იმპერიაში გაძლიერდა რევოლუციური მოძრაობა. ზავი ორივე მხარეს უნდოდა. რუსეთის იმპერიამ შუამდგომლობა სთხოვა აშშ-ის პრეზიდენტს თეოდორ რუზველტს. 1905 წლის 9 აგვისტოს დაიწყო საზავო მოლაპარაკებები აშშ-ის ქალაქ პორტსმუთში. რუსეთის დელეგაციას ხელმძღვანელობდა გრაფი ვიტე. მოლაპარაკებები დასრულდა 5 სექტემბერს გაფორმებული ზავით. რუსეთის იმპერიამ სცნო კორეა იაპონიის გავლენის სფეროდ, გადასცა მას საიჯარო უფლებები კვანტუნის ოლქზე პორტ-არტურითურთ და კუნძულ სახალინის სამხრეთი ნაწილი. რუსეთის იმპერიის დამარცხების მიზეზები იყო ცუდი სარდლობა, რუსეთის ტექნოლოგიური ჩამორჩენილობა, ხალხში ომის არაპოპულარობა, არმიის ცუდი მომზადება. დამარცხების გამო რუსეთის არმიაში გატარდა რეფორმები 1905-1912 წლებში. ომში დამარცხებამ გამოიწვია რევოლუცია 1905-1907 წლებში. ქართული საბჭოთა ენციკლოპედია, ტ. 8, თბ., 1984. — გვ. 480-481. Chapman, John W. M. (2004). „Russia, Germany and the Anglo-Japanese Intelligence Collaboration, 1896–1906“, Russia War, Peace and Diplomacy. London: Weidenfeld & Nicolson, გვ. 41–55. ISBN 0297849131.  Connaughton, R. M. (1988). The War of the Rising Sun and the Tumbling Bear—A Military History of the Russo-Japanese War 1904–5. London. ISBN 0415009065.  ვიკისაწყობში არის გვერდი თემაზე: რუსეთ-იაპონიის ომი RussoJapaneseWar.com დაარქივებული 2002-09-30 საიტზე Wayback Machine. , რუსეთ-იაპონიის ომის კვლევის საზოგადოება. BYU.edu, პორტსმუთის ხელშეკრულების ტექსტი